ವಿರುಷ್ಕಾ ದಂಪತಿಗೆ ವಿಶೇಷವಾಗಿ ಶುಭ ಕೋರಿದ ಅಮುಲ್ ದ ಟೇಸ್ಟ್ ಆಫ್ ಇಂಡಿಯಾ ಹೆಣ್ಣು ಮಗುವಿಗೆ ಜನ್ಮ ನೀಡಿರುವ ವಿರುಷ್ಕಾ ದಂಪತಿಗೆ ವಿಶೇಷ ರೀತಿಯಲ್ಲಿ ಶುಭ ಕೋರುವ ಮೂಲಕ ಅಮುಲ್ ಇಂಡಿಯಾ ಮತ್ತೊಮ್ಮೆ ಜನರ ಮನ ಗೆದ್ದಿದೆ. ಕಾರ್ಟೂನ್ ಚಿತ್ರವೊಂದರಲ್ಲಿ ನಟಿ ಅನುಷ್ಕಾ ಶರ್ಮಾ ಹಾಗೂ ವಿರಾಟ್ ಕೊಹ್ಲಿ ಇಬ್ಬರೂ ತಮ್ಮ ಮಧ್ಯೆ ಇರುವ ಮಗುವನ್ನ ನೋಡುತ್ತಿರುವಂತೆ ಚಿತ್ರಿಸಲಾಗಿದೆ. ಈ ಚಿತ್ರ ಮಾತ್ರ ಮನಸ್ಸನ್ನ ಗೆದ್ದಿದ್ದೆ ಅಂತಲ್ಲ. ಈ ಫೋಟೋ ಕೆಳಗೆ ಬರೆಯಲಾದ ಅಕ್ಷರವೂ ಮನಸ್ಸಿಗೆ ಖುಷಿ ನೀಡುವಂತಿದೆ. ಈ ಡೆಲಿವರಿಯಿಂದ ಬೋಲ್ಡ್ ಆಗಿದ್ದೇವೆ. ಮನೆಗೆ ಸ್ವಾಗತ ಎಂದು ಬರೆಯಲಾಗಿದೆ.ಇನ್ಸ್ಟಾಗ್ರಾಂನಲ್ಲಿ ಈ ಫೋಟೋ ಶೇರ್ ಮಾಡಲಾಗಿದ್ದು ವಿರುಷ್ಕಾ ಅಭಿಮಾನಿಗಳು ಕಮೆಂಟ್ಗಳ ಸುರಿಮಳೆಯನ್ನೇ ಹರಿಸಿದ್ದಾರೆ. ಈ ಹಿಂದೆ ಅಂದರೆ ಆಗಸ್ಟ್ ತಿಂಗಳಲ್ಲಿ ಕೊಹ್ಲಿ ದಂಪತಿ ತಾವು ಪೋಷಕರಾಗುತ್ತಿದ್ದೇವೆ ಎಂಬ ವಿಚಾರವನ್ನ ಬಹಿರಂಗಪಡಿಸಿದಾಗಲೂ ಸಹ, ವಿರುಷ್ಕಾ ಓನ್ ದ ವೇ, ಬೆಣ್ಣೆ ಮಗನಿಗೋ ಮಗಳಿಗೋ ಎಂದು ಬರೆಯಲಾಗಿದ್ದ ಕಾರ್ಟೂನ್ನ್ನ ಅಮುಲ್ ಶೇರ್ ಮಾಡಿತ್ತು. ಇದೂ ಕೂಡ ಸಾಮಾಜಿಕ ಜಾಲತಾಣದಲ್ಲಿ ಸಖತ್ ಸದ್ದು ಮಾಡಿತ್ತು. View this post on Instagram A post shared by Amul The Taste of India amul_india